Margaret Drabble

**Margaret Drabble** (Sheffield, Ingalaterra, Erresuma Batua, 1939ko ekainaren 5a) britainiar eleberrigile, ipuingile, literatur kritikaria, biografoa, editorea eta gidoigilea da.

## Bizitza 
Drabble Yorkshire konderriko Sheffield hirian jaio zen. Gurasoak Kathleen Marie maistra eta John F. Drabble abokatu eta nobelagilea izan ziren. Bigarren alaba izan zen. Ahizpa zaharrena A. S. Byatt (1936) nobelagilea da eta ahizpa gazteena Helen Langdon historialaria.

Amak Yorken lan egiten zuen Mount School barnetegira joan ostean, Drabblek Cambridgeko Newnham College-erako beka bat lortu zuen, eta ingelesa ikasi zuen.

1960. urtean, antzekiko Royal Shakespeare Company-rekin bat egin zuen eta Vanessa Redgrave aktore britainiarraren babespean egon zen. Hala ere, Drabblek Konpainia utzi eta literatur ibilbideari ekin zion. Bere lehen eleberria, *A Summer Bird Cage*, 1963. urtean kaleratu zen. 1980 eta 1982 urteen artean, National Book Leagueko presidentea izan zen.

Drabble Clive Swift aktorearekin egon zen ezkonduta 1960 eta 1975 urteen artean. Bikoteak hiru seme-alaba izan zituen, eta horietako bat Joe Swift telebistako pertsonaia da. 1982. urtean, Michael Holroyd idazle eta biografoarekin ezkondu zen. Senar-emazteak Londresen eta Somerseten bizi izan dira.

Drabble Britainiar Inperioko Ordenako dama komendadore izendatu zuten 1980. urtean. Cambridgeko Unibertsitateak ohorezko doktoretza eman zion 2006. urtean. 2008an, Britainiar Inperioaren Ordenako Dama Komandante izendatu zuten.

### Lan ibilbidea 
Drabblek gutxienez 17 nobela kaleratu ditu. Bere lehen eleberriak Weidenfeld & Nicolson argitaletxeak kaleratu zituen. Geroago, Penguin Books eta Viking Press agentziekin lan egin du. Bere hirugarren eleberria, *The Millstone* (1965), John Llewellyn Rhys Prize sariarekin saritua izan zen 1966an eta *Jerusalem the Golden* k James Tait Black Memorial Prize saria irabazi zuen 1967an.

Batez ere bere nobelengatik ezaguna bada ere, Drabblek gidoiak (*Su vida íntima*), antzezlanak eta ipuinak ere idatzi ditu, baita fikziozkoak ez diren lanak ere, hala nola ''A Writer's Britain: Landscape and Literature* eta Arnold Bennett eta Angus Wilsonen biografiak. William Wordsworth eta Thomas Hardyren lanen analisia ere egin du. Era berean, *The Oxford Companion to English Literature* lanaren bi bertsio kaleratu zituen.

## Lanak 
Besteak beste, liburu hauexek idatzi ditu:

### Eleberriak 
* *The Dark Flood Rises* (2016). Espainierazko edizioa: *Llega la negra crecida*. Itzulpena: Regina Lopez Muñoz. Madril-Mexiko Hiria: Sexto Piso, 2018.
* *The Pure Gold Baby* (2013). Espainierazko itzulpena: *La niña de oro puro*. Itzulpena: Antonio Rivero Taravillo. Madril-Mexiko Hiria: Sexto Piso, 2015.
* *The Sea Lady* (2006)
* *The Red Queen* (2004)
* *The Seven Sisters* (2002)
* *The Peppered Moth* (2001)
* *The Witch of Exmoor* (1996)
* *The Gates of Ivory* (1991)
* *A Natural Curiosity* (1989)
* *The Radiant Way* (1987)
* *Hassan's Tower* (1980)
* *The Middle Ground* (1980)
* *The Ice Age* (1977)
* *The Realms of Gold* (1975)
* *The Needle's Eye* (1972)
* *London Consequences* (egilekidea eta editorea) (1972)
* *The Waterfall* (1969)
* *Jerusalem the Golden* (1967)
* *The Millstone* (1965)
* *The Garrick Year* (1964)
* *A Summer Bird Cage* (1963)

### Kontakizunak 
* *A Day in the Life of a Smiling Woman: Complete Short Stories* (2011). Gaztelaniazko edizioa: *Un día en la vida de una mujer sonriente*. Itzulpena: Miguel Ros González. Madril: Impedimenta, 2017

### Ez-fikziozko lan hautatuak 
* *The Pattern in the Carpet: A Personal History with Jigsaws* (2009)
* *Angus Wilson: A Biography* (1995)
* *A Writer's Britain: Landscape in Literature* (1979)
* *For Queen and Country: Britain in the Victorian Age* (1978)
* *Arnold Bennett: A Biography* (1974)
* *Wordsworth* (1966)

## Sariak eta aintzatespenak 
* 1966an, *The Millstone* (1965) eleberriarekin John Llewellyn Rhys Prize saria
* 1967an, *Jerusalem the Golden* lanak James Tait Black Memorial Prize saria
* 1980an, Britainiar Inperioko Ordenako dama komendadore
* 2006an, Cambridgeko Unibertsitateak ohorezko doktoretza 
* 2008an, Britainiar Inperioaren Ordenako Dama Komandante

## Erreferentziak 
## Kanpo estekak 
* 
* Margaret Drabbleren elkarrizketa The *Paris Review'' aldizkariarekin (ingelesez)